Auns (zodiaka zīme)
Šis raksts ir par zodiaka zīmi. Par citām jēdziena Auns nozīmēm skatīt nozīmju atdalīšanas lapu. Auns (latīņu: Aries) ir pirmā zodiaka zīme, kas reprezentē Auna zvaigznāju. Cilvēki, kas pēc horoskopa ir auni, ir dzimuši laika posmā no 21. marta līdz 19. aprīlim. Tā simbols ir šāds: ♈. Pēc astrologu uzskatiem, tā ir viena no trim uguns zīmēm un viena no četrām kardinālā krusta zīmēm. Auna zīmi pārvaldošā planēta ir Marss, un tā tiek uzskatīta par vīrišķu zīmi.